Eelnõu

NARVA LINNAVOLIKOGU

O T S U S

Narvas

Projekti “Narva linna turismiviidad” sildfinantseerimise lubamine

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK
2006. a oktoobris sai Narva Linnavalitsus Ettevõtluse Arendamise Sihtasutuselt positiivse rahastamisotsuse projekti “Narva linna turismiviidad” elluviimiseks. Toetuse suurus on 791 544 kr ja linna poolne panus 197 886 kr. Projekt lõpeb juunis 2007. Projekt näeb ette kahte tööd: 1) Narva linna turismikaartide valmistamine ja 2) Narva linna turismiobjektide infotahvlite valmistamine ja  3) Narva linna turismialaste infopostide valmistamine

Seisuga mai 2007 on infokaardid ja infotahvlid valmis, jäi üle need ainult paigaldada. Toetus laekub alles pärast projekti lõpparuande kinnitamist 30 päeva jooksul. Selleks, et Linnavalitsus saaks projekti kulude eest õigeaegselt tasuda, on üheks võimaluseks võtta pangast sildfinantseerimise laen. Sildfinantseerimist on vaja 2007. aastal 791 544 krooni. Toetus laekub 2007. aasta augustis/septembris.

Sildfinantseerimine tähendab väljamakseid linnaeelarvest toetust sisaldava projekti kulude katteks toetusest saadavate vahendite ulatuses enne toetuse laekumist. Toetuse vahendite laekumisel linnaeelarve vahendid taastatakse. Sildfinantseerimine on sisuliselt toetuse krediteerimine ning selleks on võimalik kasutada panga sildfinantseerimise laenu.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada. Sellega seoses on Narva Linnavolikogul õigus vastavalt Kohaliku omavalitsuse korralduse seaduse § 22 lõike 1 punktile 8 antud otsust vastu võtta.

3. OTSUS

Lubada Narva Linnavalitsusel võtta projekti “Narva linna turismiviidad” teostamiseks sildfinantseerimise pangalaen 2007. aastal 791 544 krooni ulatuses.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

PROTOKOLLILINE OTSUS

Projekti “Narva linna turismiviidad” sildfinantseerimise lubamine
Narva Linnavalitsus o t s u s t a b:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Narva Linnavalitsuse Linnavara- ja Majandusameti direktorit kt hr Arkadi Nikolajevit antud küsimust Linnavolikogus ette kandma.

